ขอคำแนะนะหน่อยว่าเราควรเตรียมเงินหลังเกษียณเท่าไรดี
หลังจากที่เราทำงานมาอย่างขยันขันแข็ง แน่นอนว่าในวัยเกษียณเราก็ต้องการใช้ชีวิตอย่างมีความสุข มีเงินเพียงพอกับค่าใช้จ่ายที่จำเป็น รวมถึงค่าใช้จ่ายจิปาถะที่จะสร้างความสุขสำราญให้กับวัยเกษียณของเรา มาดูวิธีการคำนวณกัน
 
ขั้นตอนที่ 1: คำนวณหา “ค่าใช้จ่ายต่อเดือนหลังเกษียณ”

โดยส่วนใหญ่แล้ว ค่าใช้จ่ายต่อเดือนหลังเกษียณจะลดลงอยู่ที่ประมาณ 70-80% ของค่าใช้จ่ายก่อนเกษียณ
ตัวอย่างเช่น     ค่าใช้จ่ายปัจจุบัน = 50,000 บาท

ดังนั้น ค่าใช้จ่ายต่อเดือนหลังเกษียณ = 50,000 x 0.70 = 35,000 บาท


ขั้นตอนที่ 2: คำนวณหา “จำนวนเงินที่ควรมี ณ วันเกษียณ”
ตัวอย่างเช่น     ค่าใช้จ่ายต่อเดือนหลังเกษียณ = 35,000 บาท
                         จำนวนปีที่คาดว่าจะใช้ชีวิตหลังเกษียณ = 20 ปี

ดังนั้น จำนวนเงินที่ควรมี ณ วันเกษียณ = 35,000 x 12 x 20 = 8,400,000 บาท

ทั้งนี้ ค่าใช้จ่ายต่อเดือนหลังเกษียณ และจำนวนเงินที่ควรมี ณ วันเกษียณ ที่ได้มาจะเป็นจำนวนที่ยังไม่ได้ปรับด้วยอัตราเงินเฟ้อ

อย่างไรก็ตาม ค่าใช้จ่ายต่อเดือนที่ต้องการใช้หลังเกษียณ ควรประเมินตามไลฟ์สไตล์ที่เราต้องการใช้หลังเกษียณ ซึ่งอาจจะประกอบไปด้วยค่าใช้จ่ายประเภทต่าง ๆ ได้แก่

ค่าใช้จ่ายเกี่ยวกับการดำรงชีพ เช่น ค่าอาหาร ค่าของใช้ในบ้าน ค่าของใช้ส่วนตัว ฯลฯ
ค่าใช้จ่ายเกี่ยวกับที่อยู่อาศัย เช่น ค่าเช่าบ้าน/คอนโด ค่าน้ำ ค่าไฟ ค่าโทรศัพท์ ค่าอินเทอร์เน็ต ฯลฯ
ค่าใช้จ่ายเกี่ยวกับการเดินทาง เช่น ค่าขนส่งสาธารณะ ค่าน้ำมัน ค่าเบี้ยประกันรถยนต์ ค่าซ่อมรถ ฯลฯ 
ค่าใช้จ่ายเพื่อสุขภาพ เช่น ค่ารักษาพยาบาล ค่าเบี้ยประกันสุขภาพ/ประกันชีวิต ค่าตรวจสุขภาพ ฯลฯ
ค่าใช้จ่ายเพื่อนันทนาการ เช่น ค่าใช้จ่ายสำหรับการท่องเที่ยว ค่าใช้จ่ายเกี่ยวกับความบันเทิง ฯลฯ
ความรู้ทางการเงิน,การวิเคราะห์ทางการเงิน & เศรษฐศาสตร์การเงิน